ร้านนี้เป็นร้านกาแฟตั้งอยู่ในพระราชวังพญาไท (อาคารเทียบรถ) ซึ่งเราชอบมากๆ เพราะไปแล้ว มีความสวยงามแบบคลาสสิก ร้านดูกว้างขวาง ได้บรรยากาศสมัยก่อนจริงๆ ซึ่งร้านกาแฟนรสิงห์ แห่งแรกจะอยู่แถวๆ สนามเสือป่า ค่ะ มาที่เมนูของร้านบ้างดีกว่า เริ่มจากกาแฟสดเข้มข้น ทานแล้วตื่นเลยค่ะ เราชอบกาแฟเย็นมากกว่าร้อน เอามาทานคู่กับพายหลากหลายไส้ เป็นเมนูยามบ่ายๆ ก็ดีค่ะ หรือ ถ้าใครหิวก็สามารถสั่งเมนูที่หนักขึ้นมาอีกนิดอย่างสปาเก็ตตี้ก็อร่อยไปอีกแบบค่ะ ราคาอาหารไม่เกิน 150 บาท ก็ไม่ถูกเท่าไหร่นะคะ